কৃষিবিদ বেগম রহিমা বলেন, হাইব্রিড ধান চাষ করায় আমরা আমাদের নিজেদের বীজের প্রতি যত্ন নিতে পারি নাই। জমির স্বাস্থ্য ভাল থাকলে ধানও ভাল থাকে। ধানমেলা ও কৃষক সমাবেশের উদ্ধোধনী অনুষ্ঠানে পাওয়ার পয়েন্ট ব্যবহার করে প্রজেক্টরের মাধ্যমে একটি গবেষণা চিত্র তুলে ধরেন উবিনীগের নির্বাহি পরিচালক ফরিদা  আখতার। তিনি দেখান যে, আউশ, আমন, বোরো মৌসুমে কৃষকরা সুন্দর সুন্দর নামের স্থানীয় জাতের ধান চাষ করত। যেমন, কালামানিক (আউস), দুধসর (আমন), টুপাবোরো (বোরো)। আবার অঞ্চল ভেদে ধানের জাত ছিল। যেমন বন্যা প্রবণ অঞ্চলের ধানের একটা জাত হল কটকতারা, বরেন্দ্র অঞ্চলের কালোকচু, হাওড় অঞ্চলে মধুমালতি, উপকূলীয় অঞ্চলে আশাইল লেম্বুর ধান চাষ করা হত।